Գտնվում է Թաղավարդ գյուղի մասը հանդիսացող նախկին <> գյուղի կենտրոնական հատվածում տեղադրված բարձր կոնաձև բլրի գագաթին: Արտաքինից ուղղանկյուն փոքր միանավ թաղակապ մատուռ է՝ լայն կիսաշրջան խորանով: Միակ պարզ մուտքը արևմտյան ճակատից է: Լուսավորվում է խորանի ու հարավային ճակատից բացված մեկական փոքր պատուհաններով: Հատակը հողածածկ է: Խորանը ունեցել է ցածր, վատ պահպանված բեմ: Կառուցված է կոպտատաշ ու անմշակ քարերով կրաշաղախով: